สวัสดีค่ะ ขอสอบถามหน่อยค่ะ กินยาคุมมาตลอดที่มีอะไรกับแฟน ประจำเดือนก้มาประมาณวันที่ 28 29 เหมือนกันทุกเดือน พอเดือนพฤศจิกายน ประจำเดือนมาวันที่ 28-2 3 ธันวาคม แล้วไม่มีอะไรกับแฟนจึงไม่กินยาคุมต่อ ถึงประมาณกลางเดือน แล้วมีอะไรกับแฟน เลยซื้อยาคุมมากิน จนตอนนี้วันที่ 5 มกราคมแล้ว ประจำเดือนยังไม่มาเลยค่ะ อยากทราบว่าจะท้องไหม เป็นเพราะกินยาคุมรึป่าวคะ ปกติกินถึงเม็ดสีขาวแล้ว ประจำเดือนจะมาเลยค่ะ
สวัสดีค่ะ เมื่อหยุดทานยาคุมกำเนิดไปแล้ว ฤทธิ์ในการป้องกันการตั้งครรภ์ก็จะหมดลงไปแล้วค่ะ ดังนั้น เมื่อมีเพศสัมพันธ์ ก็ย่อมมีโอกาสตั้งครรภ์ได้ ส่วนการที่เริ่มทานยาคุมไปใหม่ หากไม่ได้ทานต่อเนื่องไปอย่างน้อย 7 วัน ก่อนที่จะมีเพศสัมพันธ์ ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ค่ะดังนั้น หากทานยาคุมกำเนิดจนครบ 28 เม็ดแล้ว หากยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็ให้เริ่มทานยาคุมแผงใหม่ต่อไปก่อน และเมื่อผ่านไปอีกประมาณ 1 สัปดาห์ อาจลองตรวจซ้ำดูอีกครั้งค่ะ